SUOMI

Apple Inc.
iTunesin Windows-version ohjelmistolisenssisopimus

Lue tämä ohjelmistolisenssisopimus (”Lisenssi”) huolellisesti ennen Apple-ohjelmiston käyttöä.  Apple-ohjelmistoa käyttämällä sitoudut noudattamaan tämän Lisenssin ehtoja. Jos et hyväksy Lisenssin ehtoja, älä käytä ohjelmistoa. Jos et hyväksy Lisenssin ehtoja, voit palauttaa Apple-ohjelmiston sen hankintapaikkaan hyvitystä varten. Mikäli Apple-ohjelmisto hankittiin sähköisesti, klikkaa ”En hyväksy/Hylkää”. Jos Apple-ohjelmisto on hankittu osana laitteistoa, sinun on hyvityksen saadaksesi palautettava koko laitteisto/ohjelmistopaketti. 

Tärkeä huomautus: Siltä osin kuin tätä ohjelmistoa voidaan käyttää aineiston jäljentämiseen, Lisenssi sallii sinulle ainoastaan sellaisen aineiston jäljentämisen, joka ei ole tekijänoikeuksien suojaamaa tai jonka jäljentämiseen sinulla on valtuutus tai laillinen lupa. Siltä osin kuin tätä ohjelmistoa voidaan käyttää musiikkitiedostojen etäkäyttöön niiden kuuntelemiseksi tietokoneiden välillä, tekijänoikeuksilla varustetun musiikin etäkäyttö on sallittua vain lailliseen, henkilökohtaiseen tarkoitukseen tai muulla lain sallimalla tavalla. Jos olet epävarma oikeudestasi kopioida tai käyttää aineistoa, ota yhteyttä lainopilliseen neuvonantajaan. 

1. Yleistä.
A. Apple Inc. (”Apple”) myöntää tämän Lisenssin mukana tulleisiin Applen ja muiden valmistajien ohjelmiin, dokumentaatioon ja fontteihin, niin levyllä, muistissa tai missä tahansa muulla medialla taikka missä tahansa muussa muodossa (yhteisnimitykseltään ”Apple-ohjelmisto”) tämän Lisenssin ehtojen mukaisen käyttöoikeuden, mutta ei myy sinulle kyseistä aineistoa. Apple ja/tai Applen lisensoijat säilyttävät omistajuutensa Apple-ohjelmistoon ja pidättävät itsellään kaikki oikeudet, joita ei ole erikseen annettu sinulle. 

B. Apple voi oman harkintansa mukaan tulevaisuudessa tarjota suurempia tai pienempiä päivityksiä yhteensopivan tietokoneen Apple-ohjelmistoon. Mahdolliset suuremmat ja pienemmät päivitykset eivät välttämättä sisällä kaikkia nykyisiä ohjelmisto-ominaisuuksia tai uusia ominaisuuksia, jotka Apple julkaisee uudemmille tai muille tietokoneiden malleille. Tämän Lisenssin puitteissa luovutetut oikeudet kattavat myös sellaiset päivitykset, jotka korvaavat alkuperäisen Apple-ohjelmistotuotteen ja/tai täydentävät sitä edellyttäen, että tällaiset päivitykset eivät sisällä erillistä lisenssiä, jolloin erillinen lisenssi ohittaa tämän Lisenssin.  

C. Apple-ohjelmiston kautta näytetyn tai käytetyn sisällön omistus- ja tekijänoikeudet kuuluvat vastaavalle omistajalle. Tällaista sisältöä saattavat suojata tekijänoikeus- tai muut omistusoikeudelliset lait ja sopimukset ja sisältö saattaa olla tällaista sisältöä tarjoavan muun valmistajan käyttöehtojen alainen. Tämä Lisenssi ei anna sinulle minkäänlaista oikeutta tällaisen sisällön käyttöön eikä takaa, että sisältö on jatkossakin saatavillasi.

2. Lisenssin käyttö ja rajoitukset. 
A. Lisenssi. Tämän Lisenssin ehtojen puitteissa:
(i) mikäli hankit Apple-ohjelmiston alla kohdassa 2A(ii) kuvatulla tavalla, sinulle myönnetään rajoitettu, rinnakkainen lupa ladata ja asentaa yksi (1) kopio Apple-ohjelmistosta ja käyttää sitä jokaisella omistamallasi tai hallitsemallasi tietokoneella;

(ii) mikäli hankit Apple-ohjelmiston Microsoft Storesta, sinulle myönnetään rajoitettu, ei-siirrettävä, rinnakkainen lupa ladata ja asentaa yksi (1) kopio Apple-ohjelmistosta ja käyttää sitä jokaisella yhteensopivalla tietokoneella, joka on liitetty Microsoft Storessa käyttämääsi Microsoft-tiliin.

B. Muut käyttörajoitukset. Siltä osin kuin Apple-ohjelmistoa voidaan käyttää aineiston jäljentämiseen, tällainen käyttö on rajoitettu sellaisen aineiston jäljentämiseen, joka ei ole tekijänoikeuksien suojaamaa tai jonka jäljentämiseen sinulla on valtuutus tai laillinen lupa. Apple-ohjelmistoa ei saa asettaa käyttöön verkossa, jossa sitä voisi käyttää useampi kuin yksi tietokone kerrallaan. Apple-ohjelmistosta voidaan varmuuskopiotarkoituksessa tehdä yksi tietokoneella luettavissa oleva kopio, jossa tulee näkyä samat tekijänoikeustiedot kuin alkuperäisessä. Yllä esitettyjen rajoitusten lisäksi Apple-ohjelmistoon sisältyvät Applen omistamat kirjastot (”Applen DLL:t”) on lisensoitu vain yhdessä Apple-ohjelmiston kanssa käytettäviksi, paitsi jos olet WebKit-kehittäjä, jolloin sinulla on oikeus käyttää Applen DLL:iä henkilökohtaiseen käyttöön tai yrityksen sisäiseen käyttöön WebKit-kehitystyön yhteydessä käyttöä koskevien WebKit-lisenssien mukaisesti <https://webkit.org/>. 

C. Ei takaisinmallinnusta. Sitoudut siihen, että et saa kopioida (muutoin kuin tässä Lisenssissä on erikseen sallittu), takaisinkääntää, takaisinmallintaa tai yrittää muuten palauttaa lähdekoodiksi tai muokata Apple-ohjelmistoa, sen tarjoamia palveluita tai mitään niiden osia, purkaa niiden salausta tai luoda niiden pohjalta johdannaisteoksia etkä antaa muille mahdollisuutta tehdä näin (muutoin kuin ainoastaan mikäli ja siinä määrin kuin jonkin edellä mainitun rajoituksen estää sovellettava laki tai Apple-ohjelmiston mahdollisesti sisältämien avoimen lähdekoodin komponenttien käyttöä koskevat lisenssiehdot).

D. VoiceOver Kit - Automaattiset päivitykset. Kun käytät VoiceOver Kit -ohjelmistoa, Apple-ohjelmisto tarkistaa ajoittain, onko Apple julkaissut päivityksiä ääntämissääntöihin, joita VoiceOver käyttää tuottaakseen puhuttuja kohteita, jotka kuuluvat, kun VoiceOver on valittuna. Jos ääntämispäivitys on saatavilla, se latautuu automaattisesti tietokoneelle, ja kun VoiceOver on valittuna, puhutuista kohteista tuotetaan uudet versiot ja ne synkronoidaan iPodiin. Puhuttujen kohteiden vanha versio ei sen jälkeen enää ole saatavilla. Nämä automaattiset päivitykset eivät muuta iPodissa tai iTunes-kirjastossa olevaa varsinaista mediasisältöä (esim. musiikki, videot, podcastit).

E. Avoin lähdekoodi. Tietyt Apple-ohjelmiston komponentit ja Apple-ohjelmiston mukana tulevat, kolmannen osapuolen avoimen lähdekoodin ohjelmat ovat olleet saatavilla tai saattavat olla saatavilla Applen Open Source -verkkosivustolla (https://www.opensource.apple.com/ (yhteisnimitykseltään ”Avoimen lähdekoodin komponentit”). Voit muokata tai korvata ainoastaan näitä Avoimen lähdekoodin komponentteja edellyttäen, että: (i) tuloksena olevaa muokattua Apple-ohjelmistoa käytetään muokkaamattoman Apple-ohjelmiston tilalla vain yhdessä tietokoneessa ja että (ii) tämän Lisenssin ehtoja sekä Avoimen lähdekoodin komponenttien käyttöä rajoittavia lisenssiehtoja noudatetaan. Applella ei ole velvollisuutta tarjota ylläpitoa tai teknistä tai muuta tukea tuloksena olevalle muokatulle Apple-ohjelmistolle.

3. Siirto. Sinulla ei ole oikeutta vuokrata, liisata, lainata, jaella tai jatkolisensoida Apple-ohjelmistoa. Microsoft Storesta hankittua Apple-ohjelmistoa ei voida siirtää. Jos myyt tietokoneesi kolmannelle osapuolelle, sinun on poistettava Apple-ohjelmisto tietokoneesta ennen tämän tekemistä. Suoraan Applelta hankittua Apple-ohjelmistoa koskien (esimerkiksi ladattu osoitteesta https://www.apple.com/fi/itunes/download/), tämän Apple-ohjelmiston Lisenssin suomat oikeudet voidaan kuitenkin kertaalleen siirtää kokonaisuudessaan edellyttäen, että: (a) Apple-ohjelmisto siirretään kokonaisuudessaan, mukaan lukien kaikki komponenttien osat ja tämä Lisenssi, (b) sitoudut hävittämään hallussasi olevat muut Apple-ohjelmiston kopiot, myös tietokoneeseen tai muuhun tallennuslaitteeseen tallennetut kopiot ja (c) osapuoli, jonka haltuun Apple-ohjelmisto siirtyy, lukee tämän Lisenssin sopimusehdot ja hyväksyy ne. 

4. Suostumus tiedon käyttöön. 
A. Vianmääritys ja käyttötiedot. Jos valitset, että sallit vianmääritys- ja käyttötietojen keräämisen, hyväksyt, että Apple ja sen tytäryritykset ja edustajat saattavat kerätä, ylläpitää, käsitellä ja käyttää vianmääritykseen liittyvää, teknistä, käyttöä koskevaa ja vastaavaa tietoa, mukaan lukien rajoituksetta yksilölliset järjestelmän tai laitteiston tunnisteet, tietokoneeseesi, järjestelmääsi, ohjelmistoosi ja oheislaitteisiisi liittyvät tiedot, joita kerätään ajoittain, jotta Applen tuotteita ja palveluita voidaan tarjota ja parantaa, jotta sinulle voidaan paremmin tarjota ohjelmistopäivityksiä, tuotetukea ja mahdollisia muita Apple-ohjelmistoon liittyviä palveluita ja jotta voidaan varmistaa tämän Lisenssin ehtojen noudattaminen. Apple saattaa käyttää näitä tietoja yllä kuvattuihin tarkoituksiin edellyttäen, että ne on kerätty muodossa, josta sinua ei voida suoraan tunnistaa.

B. Kirjastotiedot. Apple-ohjelmisto sisältää ominaisuuksia, jotka hyödyntävät iTunes-kirjastosi tietoja. Jos valitset jakavasi iTunes-kirjastosi tietoja Applen kanssa, hyväksyt Applen ja sen tytäryritysten ja edustajien harjoittaman näiden tietojen välittämisen, keräämisen, ylläpitämisen, käsittelemisen ja käytön kyseisten ominaisuuksien tarjoamiseksi ja parantamiseksi, mukaan lukien rajoituksetta artistien, albumien ja kappaleiden nimet kirjastossasi. Voit katkaista suostumuksesi milloin tahansa avaamalla Apple-ohjelmistossa Asetukset ja poistamalla valinnan vastaavasta valintaneliöstä Store-asetuksissa.

C. Tietosuojakäytäntö. Tietojasi käsitellään aina Applen tietosuojakäytännön mukaisesti, joka on luettavissa osoitteessa https://www.apple.com/legal/privacy/.

5. iTunes Store ja muut palvelut. 
A. Apple-ohjelmisto saattaa mahdollistaa pääsyn Applen iTunes Storeen, Apple Musiciin ja muihin Applen ja kolmansien osapuolten palveluihin ja verkkosivustoihin (yhdessä ja erikseen ”Palvelut”). Kyseiset Palvelut eivät ehkä ole saatavilla kaikilla kielillä tai kaikissa maissa. Palveluiden käyttö edellyttää internet-yhteyttä ja joidenkin palveluiden käyttö voi edellyttää Apple ID:tä ja erillisten palveluehtojen hyväksymistä ja voi olla erikseen maksullista.

B. Käyttämällä tätä ohjelmistoa yhdessä Apple ID:n, iTunes Store -tilin tai iCloud-tilin kanssa sitoudut kyseistä tiliä koskeviin ehtoihin, kuten uusimpiin Applen Mediapalveluehtoihin, joihin voit perehtyä osoitteessa https://www.apple.com/legal/itunes/ww/, tai iCloudin ehtoihin, jotka löytyvät osoitteesta https://www.apple.com/legal/icloud/ww/. Mikäli et hyväksy kyseistä tiliä koskevia palveluehtoja, älä käytä Apple-ohjelmistoa yhdessä kyseisen tilin kanssa.

C. Ymmärrät, että käyttäessäsi Palveluita saatat kohdata sisältöä, jota voidaan pitää loukkaavana, siveettömänä tai sopimattomana ja joka saattaa sisältää rumaa kieltä. Hyväksyt, että käytät Palveluita omalla vastuullasi ja että Apple ei ole vastuussa sisällöstä, joka on ehkä loukkaavaa, siveetöntä tai sopimatonta. Sisällön tyypit (mukaan lukien lajit, alalajit, podcast-kategoriat, alakategoriat ja vastaavat) ja kuvaukset on tarkoitettu vain helpottamaan käyttöä, ja ymmärrät ja hyväksyt, että Apple ei takaa niiden oikeellisuutta.

D. Tietyt Palvelut voivat näyttää, sisältää tai tuoda saataville muiden valmistajien sisältöä, dataa, tietoja, appeja tai aineistoa (”Muiden valmistajien aineisto”) tai tarjota linkkejä tietyille muiden valmistajien verkkosivustoille. Käyttämällä Palveluita osoitat hyväksyväsi, että Applen vastuulla ei ole tarkastaa tai arvioida Muiden valmistajien tai verkkosivustojen aineiston sisältöä, täsmällisyyttä, kattavuutta, ajantasaisuutta, pätevyyttä, tekijänoikeuksien kunnioittamista, laillisuutta, sopivuutta, laatua tai muita ominaisuuksia. Apple, sen edustajat, sen konserniyhtiöt tai tytäryritykset eivät anna takuita tai suosituksia tai ole vastuussa sinulle tai kenellekään muulle koskien muiden valmistajien Palveluita, Muiden valmistajien aineistoa tai verkkosivustoja tai mitään muuta muiden valmistajien aineistoa, tuotteita tai palveluita. Muiden valmistajien aineistoa ja linkkejä muille verkkosivustoille tarjotaan vain käytön helpottamiseksi. Lupaat olla käyttämättä Kolmansien osapuolien materiaalia tavalla, joka loukkaisi jonkin osapuolen oikeuksia, ja hyväksyt, että Apple ei ole millään tavalla vastuussa tavastasi käyttää materiaalia.

E. Siltä osin kuin lataat mitään sisältöä näiden Palveluiden kautta vakuutat, että omistat kyseisen sisällön tai sinulla on tarvittava laillinen oikeus tai lupa lähettää sitä, ja että kyseinen sisältö ei riko Palveluihin sovellettavia palveluehtoja. Hyväksyt että Palvelut, mukaan lukien rajoituksetta grafiikat, äänileikkeet ja toimitettu sisältö, sisältävät omisteista sisältöä, tietoa ja aineistoa, jonka omistavat Apple ja/tai sen lisensoijat ja jota suojaavat siihen sovellettavat immateriaalioikeutta koskevat ja muut lait mukaan lukien rajoituksetta tekijänoikeudet. Hyväksyt, että et käytä tällaista omisteista sisältöä, tietoa tai aineistoa millään muulla tavoin kuin käyttämällä Palveluita sallitusti tai millään tavalla, joka on ristiriidassa tämän Lisenssin ehtojen kanssa tai loukkaa Applen tai muun valmistajan immateriaalioikeuksia. Palveluiden mitään osaa ei saa jäljentää missään muodossa tai millään keinolla. Sitoudut olemaan muokkaamatta, vuokraamatta, liisaamatta, lainaamatta, myymättä tai levittämättä Palveluita tai luomatta niistä johdannaisteoksia millään tavalla ja olemaan käyttämättä Palveluita millään ei-sallitulla tavalla, mukaan lukien rajoituksetta Palveluiden käyttäminen tietokonevirusten, matojen, troijalaisten tai muiden haittaohjelmien levittämiseen tai verkon luvattomaan käyttöön tai kuormittamiseen. Lisäksi sitoudut siihen, että et käytä Palveluita millään tavoin muiden osapuolten häiritsemiseen, vahingoittamiseen, varjostamiseen, uhkaamiseen, kunnian loukkaamiseen tai muuhun oikeuksien rikkomiseen tai loukkaamiseen, eikä Apple ole millään tavoin vastuussa tällaisesta toiminnastasi eikä mistään Palveluiden käytön seurauksena mahdollisesti vastaanottamistasi häiritsevistä, uhkaavista, kunniaa loukkaavista, loukkaavista tai laittomista viesteistä tai tiedonsiirroista. 

F. Lisäksi Palvelut ja Kolmansien osapuolten aineisto, jota voidaan käyttää, näyttää tai linkittää Apple-ohjelmiston kautta, ei ole käytettävissä kaikilla kielillä tai kaikissa maissa tai kaikilla alueilla. Apple ei esitä, että kyseiset Palvelut tai Muiden valmistajien aineisto sopisivat käytettäviksi tai olisivat käytettävissä missään tietyssä paikassa. Mikäli päätät käyttää tällaisia Palveluita tai Muiden valmistajien aineistoa, teet sen omasta aloitteestasi ja vastaat siitä, että käyttö on kaikkien sovellettavien lakien mukaista, mukaan lukien mutta niihin rajoittumatta sovellettavat paikalliset lait ja henkilötietoja ja tietojen keräämistä koskevat lait. Applella ja sen lisensoijilla on oikeus muuttaa, keskeyttää tai poistaa mitä tahansa Palveluita tai estää niiden käyttö koska tahansa asiasta ilmoittamatta. Apple ei missään olosuhteissa ole vastuussa näiden Palveluiden poistamisesta tai käytön estämisestä. Apple voi myös aina rajoittaa tiettyjen Palveluiden käyttöä tai rajoittaa niihin pääsyä ilman ilmoitusta tai korvausvelvollisuutta. 

6. Sopimuksen päättyminen. Tämä Lisenssi on voimassa kunnes toisin päätetään. Mikäli lisenssin ehtoja ei noudateta, lisenssin voimassaolo päättyy heti ilman erillistä ilmoitusta Applelta. Lisenssin päättyessä Apple-ohjelmiston käyttö on lopetettava ja kaikki ohjelmiston osittaisetkin kopiot on hävitettävä. Tämän Lisenssin kohdat 4, 5, 6, 7, 8, 11 ja 12 pysyvät voimassa myös Lisenssin päättyessä mistä tahansa syystä.

7. Vastuuvapautus. 
A.     Mikäli olet kuluttaja-asiakas (eli käytät Apple-ohjelmistoa muuhun kuin yritystoimintaan tai ammatilliseen tarkoitukseen), sinulla saattaa olla asuinmaassasi laillisia oikeuksia, jotka kieltävät seuraavien rajoitusten soveltamisen sinuun, ja mikäli rajoitukset on kielletty, niitä ei sovelleta sinuun. Jos haluat lisätietoja oikeuksistasi, ota yhteyttä paikalliseen kuluttajaneuvontaorganisaatioon.

B.     YMMÄRRÄT JA HYVÄKSYT, ETTÄ SIINÄ MÄÄRIN KUIN SOVELLETTAVA LAKI SEN SALLII, APPLE-OHJELMISTON JA APPLE-OHJELMISTON KAUTTA SUORITETTAVIEN TAI KÄYTETTÄVIEN PALVELUIDEN KÄYTTÖ, TYYDYTTÄVÄ LAATU, SUORITUSKYKY, TARKKUUS JA TOIMINTA OVAT SINUN OMALLA VASTUULLASI.

C.     SIINÄ MÄÄRIN KUIN SOVELLETTAVA LAKI SEN SALLII, APPLE-OHJELMISTO JA PALVELUT TOIMITETAAN ”SELLAISINA KUIN NE OVAT” JA ”SELLAISINA KUIN NE OVAT SAATAVILLA” MAHDOLLISINE VIRHEINEEN JA ILMAN MINKÄÄNLAISIA TAKUITA, JA APPLE JA APPLEN LISENSOIJAT (JOITA KOHDISSA 7 JA 8 KUTSUTAAN YHTEISNIMITYKSELLÄ ”APPLE”) VAPAUTTAVAT ITSENSÄ SUORASTA, VÄLILLISESTÄ JA LAKISÄÄTEISESTÄ TUOTE- JA MUUSTA VASTUUSTA APPLE-OHJELMISTON JA PALVELUIDEN SUHTEEN MUKAAN LUKIEN KAUPPAKELPOISUUS, LAADUN TYYDYTTÄVYYS, SOVELTUVUUS TIETTYYN TARKOITUKSEEN, VIRHEETTÖMYYS, KÄYTÖN HÄIRITSEMÄTTÖMYYS JA KOLMANSIEN OSAPUOLTEN OIKEUKSIEN LOUKKAAMATTOMUUS. 

D.     APPLE EI TAKAA, ETTÄ KYKENET NAUTTIMAAN APPLE-OHJELMISTOSTA JA PALVELUISTA, ETTÄ APPLE-OHJELMISTON SISÄLTÄMÄT TOIMINNOT TAI SEN SUORITTAMAT TAI TARJOAMAT PALVELUT TÄYTTÄVÄT VAATIMUKSESI, ETTÄ APPLE-OHJELMISTON TAI PALVELUIDEN TOIMINTA ON KESKEYTYMÄTÖNTÄ TAI VIRHEETÖNTÄ, ETTÄ MITKÄÄN PALVELUT OVAT KÄYTÖSSÄ JATKOSSAKIN, ETTÄ APPLE-OHJELMISTO JA PALVELUT OVAT YHTEENSOPIVIA TAI TOIMIVAT MUIDEN VALMISTAJIEN OHJELMISTOJEN, OHJELMIEN TAI PALVELUIDEN KANSSA TAI ETTÄ APPLE-OHJELMISTON TAI PALVELUIDEN VIRHEET TULLAAN KORJAAMAAN. TÄMÄN APPLE-OHJELMISTON ASENNUS SAATTAA VAIKUTTAA KOLMANSIEN OSAPUOLTEN OHJELMISTOJEN, SOVELLUSTEN TAI PALVELUIDEN, KUTEN MYÖS APPLEN TUOTTEIDEN JA PALVELUIDEN, SAATAVUUTEEN JA KÄYTETTÄVYYTEEN.

E.     APPLE-OHJELMISTOA JA PALVELUITA EI OLE SUUNNITELTU KÄYTETTÄVIKSI TILANTEISSA TAI YMPÄRISTÖISSÄ, JOISSA APPLE-OHJELMISTON TAI PALVELUIDEN TOIMINTAHÄIRIÖ TAI AIKAVIIVE TAI NIIDEN TARJOAMAN SISÄLLÖN, DATAN TAI TIETOJEN VIRHE TAI EPÄTARKKUUS SAATTAA AIHEUTTAA KUOLEMAN, HENKILÖVAHINGON TAI VAKAVAN FYYSISEN TAI YMPÄRISTÖHAITAN, MUKAAN LUKIEN RAJOITUKSETTA YDINENERGIA-ALAN TOIMINTA, LENTOKONEEN NAVIGOINTI- TAI TIETOLIIKENNEJÄRJESTELMÄT, LENNONJOHTOJÄRJESTELMÄT, ELINTOIMINTOJA YLLÄPITÄVÄT JÄRJESTELMÄT JA ASEJÄRJESTELMÄT.

F.     MIKÄÄN APPLEN TAI APPLEN VALTUUTTAMAN EDUSTAJAN ANTAMA SUULLINEN TAI KIRJALLINEN TIETO TAI OHJE EI LUO TAKUUTA. JOS APPLE-OHJELMISTO TAI PALVELUT TODETAAN VIALLISIKSI, SINÄ OLET VASTUUSSA KAIKISTA HUOLTO- JA KORJAUSKULUISTA. KOSKA JOILLAKIN OIKEUSTOIMIALUEILLA EI SALLITA VÄLILLISTEN TAKUIDEN POISSULKEMISTA TAI SOVELLETTAVIEN KULUTTAJAN LAKISÄÄTEISTEN OIKEUKSIEN RAJOITTAMISTA, EDELLÄ MAINITTU EI EHKÄ KOSKE SINUA.  

8. Vastuun rajoitus. SOVELLETTAVAN LAIN SALLIMISSA RAJOISSA JA HUOLIMATTA VASTUUTEORIASTA (SOPIMUKSEN, RIKKOMUKSEN TAI MUUN OSALTA) TAI SIITÄ, ETTÄ APPLEA OLISI VAROITETTU KYSEISEN VAHINGON MAHDOLLISUUDESTA, APPLE EI OLE MISSÄÄN TAPAUKSISSA VASTUUSSA MISTÄÄN HENKILÖVAHINGOISTA TAI SUORISTA, EPÄSUORISTA TAI VÄLILLISISTÄ VAHINGOISTA MUKAAN LUKIEN RAJOITUKSETTA VOITTOJEN MENETYKSET, TIEDON VIOITTUMINEN TAI HÄVIÄMINEN, KYVYTTÖMYYS LÄHETTÄÄ TAI VASTAANOTTAA TIETOJA, LIIKETOIMINNAN KESKEYTYMINEN TAI MUUT KAUPALLISET VAHINGOT TAI MENETYKSET, JOTKA JOHTUVAT APPLE-OHJELMISTON TAI PALVELUIDEN TAI APPLE-OHJELMISTON TAI PALVELUIDEN YHTEYDESSÄ KÄYTETTÄVIEN KOLMANSIEN OSAPUOLTEN OHJELMISTON TAI SOVELLUSTEN KÄYTÖSTÄSI TAI KYVYTTÖMYYDESTÄSI KÄYTTÄÄ NIITÄ. KOSKA JOILLAKIN OIKEUSTOIMIALUEILLA EI SALLITA VASTUUN POISSULKEMISTA TAI RAJOITTAMISTA HENKILÖVAHINGOISSA TAI EPÄSUORISSA TAI VÄLILLISISSÄ VAHINGOISSA, EDELLÄ MAINITTU EI EHKÄ KOSKE SINUA. Missään tapauksessa Applen kokonaiskorvausvelvollisuus vahingoista (ellei sovellettavan lain vaatimus henkilövahinkotapauksissa poikkea tästä) ei ylitä viittäkymmentä Yhdysvaltain dollaria (50,00 USD). Edellä olevat rajoitukset ovat voimassa myös silloin, jos yllä esitetty korvaus ei vastaa perimmäistä tarkoitustaan.

9. Vientisäätely. Sitoudut siihen, ettei Apple-ohjelmistoa viedä edelleen suorasti eikä epäsuorasti ulkomaille, ellei tähän ole erikseen annettu lupaa Yhdysvaltain tai sen maan laissa, josta Apple-ohjelmisto on hankittu. Erityisesti Apple-ohjelmistoa ei saa viedä suorasti tai epäsuorasti (a) Yhdysvaltojen vientikiellossa olevaan maahan tai (b) kenellekään U.S. Treasury Departmentin Specially Designated Nationals -luettelossa olevalle tai U.S.Department of Commercen Denied Person’s List- tai Entity List -luetteloissa tai missään muissa rajoitusten alaisten osapuolten luetteloissa olevalle. Apple-ohjelmistoa käyttämällä annat takuun siitä, ettet ole missään tällaisessa maassa tai luettelossa. Takaat myös, että et käytä Apple-ohjelmistoa mihinkään sellaiseen tarkoitukseen, joka on kielletty Yhdysvaltain laissa, mukaan lukien (mutta näihin rajoittumatta) ohjusten, ydinaseiden tai kemiallisten tai biologisten aseiden kehitys, suunnittelu, valmistus tai tuotanto.

10. Yhdysvaltain viranomaiset. Apple-ohjelmisto ja siihen liittyvä dokumentaatio ovat ”Commercial Items”, kuten termi on määritelty säädöksessä 48 C.F.R. §2.101, koostuen osista ”Commercial Computer Software” ja ”Commercial Computer Software Documentation”, kuten termit on määritelty säädöksessä 48 C.F.R.§12.212 tai 48 C.F.R. §227.7202, soveltuvin osin.  Mikäli Lisenssin hankkija tai käyttäjä on Yhdysvaltain viranomainen, sovelletaan säädöksiä 48 C.F.R. §12.212 tai 48 C.F.R. §227.7202-1 - 227.7202-4, soveltuvin osin, niin, että Commercial Computer Software ja Commercial Computer Software Documentation on lisensoitu (a) vain Commercial Item -tuotteina ja (b) samoilla näissä sopimusehdoissa ilmoitetuilla oikeuksilla, jotka koskevat kaikkia muita loppukäyttäjiä. Julkaisemattoman materiaalin oikeudet pidätetään Yhdysvaltojen tekijänoikeuslakien mukaisesti.

11. Sovellettava laki ja sopimuksen osien riippumattomuus. Tähän Lisenssiin ja sen tulkintaan sovelletaan Kalifornian osavaltion lakeja, lukuun ottamatta niihin sisältyviä lainvalintaa koskevia säädöksiä. Tämä Lisenssi ei kuulu United Nations Convention on Contracts for the International Sale of Goods -määräysten alaisuuteen.  Jos olet Isossa-Britanniassa asuva kuluttaja, tähän Lisenssiin sovelletaan asuinpaikkasi oikeustoimialueen lakeja. Vaikka toimivaltainen tuomioistuin katsoisi, ettei Lisenssin jotakin osaa voida pakottaa täytäntöönpantavaksi, Lisenssi on muilta osin voimassa.  

12. Kokonaissopimus ja kieli. Tämä Lisenssi muodostaa koko sopimuksen osapuolten välillä Apple-ohjelmiston käytöstä ja korvaa kaikki aikaisemmat tai samanaikaiset samaa koskevat sopimukset lukuun ottamatta mahdollisia lisäsopimusehtoja, jotka sinun on hyväksyttävä, ennen kuin voit käyttää Applen verkkokauppaa, ja jotka koskevat kyseisen kaupan ja sen kautta ostettavien Palveluiden käyttöä. Lisenssin lisäykset tai muutokset eivät ole sitovia ilman kirjallista, Applen allekirjoittamaa hyväksyntää. Lisenssin käännökset on tehty paikallisia vaatimuksia ajatellen ja mahdolliset epäselvyydet englanninkielisen version ja käännösversion välillä ratkaistaan englanninkielisen lisenssiversion eduksi sikäli kuin oikeustoimialueesi paikallinen lainsäädäntö ei sitä estä.

13. Kolmansia osapuolia koskevat huomautukset. 
A. Osa Apple-ohjelmistosta käyttää tai sisältää kolmansien osapuolten ohjelmistoja ja muuta tekijänoikeudella suojattua materiaalia. Tällaisen materiaalin lähdemaininnat, lisenssiehdot ja vastuuvapauslausekkeet ovat Apple-ohjelmiston sähköisessä dokumentaatiossa, ja tällaisen materiaalin käyttöä koskevat kyseisen valmistajan ehdot.

B. MPEG-4:n käyttö. Tämä tuote on lisensoitu MPEG-4 Systems Patent Portfolio License -lisenssin alaisena MPEG-4 Systems Standard -standardin mukaiseen koodaukseen. Käyttäjältä vaaditaan kuitenkin lisälisenssi ja lisenssimaksuja, jos koodaus koskee (i) dataa, joka tallennetaan tai kopioidaan fyysiselle tallennusmedialle ja josta peritään kappalekohtainen maksu ja/tai (ii) dataa, josta maksetaan kappalekohtaisesti ja joka välitetään loppukäyttäjälle pysyvää tallennusta ja/tai käyttöä varten. Lisälisenssi voidaan hankkia MPEG LA, LLC:ltä. Lisätietoja annetaan osoitteessa http://www.mpegla.com.

Tämä tuote on lisensoitu MPEG-4 Visual Patent Portfolio License -lisenssin alaisena kuluttajan henkilökohtaiseen ja ei-kaupalliseen käyttöön, joka koskee (i) MPEG-4 Visual Standard -standardin (”MPEG-4 Video”) mukaista videon koodausta ja/tai (ii) sellaisen MPEG-4-videon dekoodausta, joka koodattiin kuluttajan henkilökohtaiseen ja ei-kaupalliseen käyttöön ja/tai joka saatiin MPEG LA:n MPEG-4-videontarjoajaksi lisensoimalta videontarjoajalta. Lisenssiä ei myönnetä suorasti tai epäsuorasti mihinkään muuhun tarkoitukseen. Lisätietoja esittelykäytöstä, sisäisestä käytöstä ja kaupallisesta käytöstä sekä lisensoinnista antaa MPEG LA, LLC. Katso http://www.mpegla.com. 

C. H.264/AVC-huomautus. Niiltä osin kuin Apple-ohjelmisto sisältää AVC-koodaus- ja/tai dekoodausominaisuuksia, H.264/AVC:n kaupallinen käyttö vaatii lisälisensoinnin ja seuraavat ehdot pätevät: TUOTTEEN AVC-TOIMINNALLISUUS ON LISENSOITU TÄSSÄ VAIN HENKILÖKOHTAISEEN, EI-KAUPALLISEEN KÄYTTÖÖN. KULUTTAJA VOI (i) KOODATA VIDEOTA AVC-STANDARDIN MUKAISESTI (”AVC-VIDEO”) JA/TAI (ii) DEKOODATA AVC-VIDEOTA, JONKA KULUTTAJA ON KOODANNUT HENKILÖKOHTAISESSA JA EI-KAUPALLISESSA TARKOITUKSESSA JA/TAI AVC-VIDEOTA, JOKA ON HANKITTU VIDEONTARJOAJALTA, JOLLA ON LUPA TARJOTA AVC-VIDEOTA. MUITA KÄYTTÖÄ JA LISENSSEJÄ KOSKEVIA TIETOJA ANTAA MPEG LA L.L.C. KATSO HTTP://WWW.MPEGLA.COM.

14. Kolmansien osapuolien ohjelmisto- ja palveluehdot.
Gracenoten käyttöoikeussopimus 
Tämä ohjelmisto tai laite sisältää Gracenote, Inc. yhtiön, toimipaikka Emeryville, Kalifornia, USA (”Gracenote”), valmistamaa ohjelmistoa.  Gracenoten valmistama ohjelmisto (”Gracenote-ohjelmisto”) mahdollistaa sovelluksessa levyjen tunnistamisen Internet-yhteyden välityksellä sekä musiikkiin liittyvien tietojen hakemisen. Tällaisia tietoja ovat muun muassa nimi, esittäjä, kappaleen numero ja nimi (”Gracenote-tiedot”) ja ne haetaan palvelimista (”Gracenote-palvelimet”). Lisäksi ohjelmisto suorittaa muita toimintoja. Gracenote-tietoja voidaan käyttää vain tämän laitteen loppukäyttäjille tarkoitettujen toimintojen sallimilla tavoilla. 

Hyväksymällä tämän sopimuksen sitoudut käyttämään Gracenote-tietoja, Gracenote-ohjelmistoa ja Gracenote-palvelimia ainoastaan henkilökohtaisessa, ei-kaupallisessa tarkoituksessa.  Lisäksi sitoudut olemaan luovuttamatta, kopioimatta tai siirtämättä Gracenote-ohjelmistoa tai mitään Gracenote-tietoja kolmansille osapuolille. SITOUDUT OLEMAAN KÄYTTÄMÄTTÄ TAI HYÖDYNTÄMÄTTÄ GRACENOTE-TIETOJA, GRACENOTE-OHJELMISTOA TAI GRACENOTE-PALVELIMIA MUILLA KUIN TÄSSÄ KÄYTTÖOIKEUSSOPIMUKSESSA MÄÄRITETYILLÄ TAVOILLA. 

Hyväksyt, että Gracenote-tietojen, Gracenote-ohjelmiston tai Gracenote-palvelimien käyttäminen muilla kuin tässä käyttöoikeussopimuksessa sovituilla tavoilla lopettaa rinnakkaisen käyttöoikeutesi välittömästi.  Mikäli käyttöoikeutesi päättyy, sitoudut lopettamaan kaiken Gracenote-tietojen, Gracenote-ohjelmiston ja Gracenote-palvelimien käytön. Gracenote pidättää itsellään kaikki Gracenote-tietojen, Gracenote-ohjelmiston sekä Gracenote-palvelimien oikeudet, mukaan lukien omistusoikeuden.  Gracenote ei ole missään olosuhteissa korvausvelvollinen sinulle mihinkään annettuihin tietoihin liittyen.  Käyttäjä hyväksyy, että Gracenote, Inc. voi omalla nimellään vedota tässä käyttöoikeussopimuksessa mainittuihin oikeuksiinsa. 

Gracenote-palvelu käyttää kappalekyselyissä yksilöityjä tunnisteita, joita käytetään tilastointitarkoituksiin.  Satunnaisesti luotavien, numeerisessa muodossa olevien tunnisteiden tarkoitus on mahdollistaa Gracenote-palvelun kyselyjen laskenta. Tunnisteet eivät sisällä tietoja sinusta.  Lisätietoja Gracenote-palvelusta on saatavana Gracenoten tietosuojakäytäntösivustolta. 

Gracenote-ohjelmiston ja kaikkien Gracenote-tietojen käyttöoikeus myönnetään sinulle ”SELLAISENA KUIN SE ON”. Gracenote ei myönnä minkäänlaisia Gracenote-palvelimien Gracenote-tietojen paikkaansa pitävyyttä koskevia suoria tai epäsuoria takuita.  Gracenote pidättää itsellään oikeuden poistaa tietoja Gracenote-palvelimista tai muuttaa tietojen luokitusta Gracenoten oikeaksi toteamalla tavalla.  Gracenote ei myönnä mitään Gracenote-ohjelmiston tai Gracenote-palvelimien virheettömään tai keskeytyksettömään toimintaan liittyviä takuita. Gracenote ei ole velvollinen toimittamaan mitään uusia tietotyyppejä tai luokkia, joita Gracenote julkaisee tulevaisuudessa. Gracenote voi keskeyttää palveluidensa toimittamisen milloin tahansa. GRACENOTE EI MYÖNNÄ MINKÄÄNLAISIA SUORIA TAI EPÄSUORIA TAKUITA, MUKAAN LUKIEN EPÄSUORAT TAKUUT MYYNTIKELPOISUUDESTA TAI SOVELTUVUUDESTA TIETTYYN TARKOITUKSEEN JA OIKEUKSIEN LOUKKAAMATTOMUUDESTA.  GRACENOTE EI VASTAA GRACENOTE-OHJELMISTON TAI GRACENOTE-PALVELIMIEN KÄYTÖSTÄ AIHEUTUVISTA SEURAUKSISTA. GRACENOTE EI OLE MISSÄÄN OLOSUHTEISSA KORVAUSVELVOLLINEN MISTÄÄN ERITYISISTÄ VÄLILLISISTÄ TAI TUOTTAMUKSELLISISTA VAHINGOISTA TAI MENETETYSTÄ TULOSTA TAI VOITOISTA. 

EA1528
7.12.2017